บลจ.บัวหลวง ออกกองตราสารหนี้ 6 เดือนขาย 18-24 พ.ค.ชูผลตอบแทน 1.55% ต่อปี
บลจ.บัวหลวง ออกกองตราสารหนี้ 6 เดือน ขาย 18-24 พ.ค.ชูผลตอบแทน 1.55% ต่อปี
18 พ.ค. 2559

บลจ.บัวหลวง เสนอขายกองทุนรวมบัวหลวงธนสารพลัส 18/16 (BP18/16) ขนาดโครงการ 5,000 ล้านบาท อายุประมาณ 6 เดือน เน้นลงทุนในตราสารแห่งหนี้ต่างประเทศ และหรือเงินฝากต่างประเทศ ไม่น้อยกว่า 80% ของ NAV ซึ่งจะลงทุนในตราสารหนี้ภาครัฐ รัฐวิสาหกิจ สถาบันการเงิน และหรือภาคเอกชน ในระดับ Investment grade โดยจะเสนอขายหน่วยลงทุนให้ประชาชนทั่วไปครั้งแรก (IPO) วันที่ 18-24 พ.ค.นี้ และประมาณการผลตอบแทน 1.55% ต่อปี
ทั้งนี้ กองทุนดังกล่าวเหมาะสมกับเงินลงทุนของผู้ลงทุนที่ต้องการสร้างผลตอบแทนจากการลงทุนในตราสารแห่งหนี้ต่างประเทศ โดยเลือกลงทุนในตราสารหนี้ของกิจการที่มีความมั่นคง และมีศักยภาพในการให้ผลตอบแทนที่ดี อย่างไรก็ตาม เงินลงทุนที่จะนำมาลงทุนในกองทุนนี้ ควรเป็นเงินส่วนที่สามารถลงทุนได้ตามอายุกองทุน ลงทุนขั้นต่ำ 10,000 บาท ที่ราคาเสนอขาย 10 บาท/หน่วยลงทุน